AC Milan Logo of AC Milan.svg El ła ze na scuadra de bałon de Miłan. Ła ze stada fondada inte'l 1899, ła ga vinto 18 canpionati itałiani, 7 cope dei Canpioni, e na straje de altri trofei cofà ła Supercopa Eoropea e ła Supercopa Intercontinentałe. 15 ani fa ła ze stada ła scuadra Canpion de Europa, infati ła ga vinto ła Copa dei Canpioni 2007 contro el Liverpool el 23 de majo 2007 a Atene. Ła ze ła tersa scuadra a'l mondo par nùmaro de titołi concuistà a łeveło intarnasionałe, conpanjo co el Boca Juniors, e dadrìo a Real Madrid club de fútbol e Al-Ahly che'l zea cuota 26 e 20. L'albergo , drioman renomenà Hotel Principe di Savoia, indove A ze stà fondà el Milan. El el ze nasesto grasie a l'inisiativa de un grupo de inglezi e itałiani, riunìi a l'hotel Du Nord e des Anglais, tra i cuałi Alfred Edwards, el primo presidente, Edward Nathan Berra, el visepresidente e capita de ła scuadra de cricket, el segretario Samuel Richard Davies, e intrà i soci fondadori David Allison , Daniele Angeloni, Giannino Camperio, Antonio Dubini, Guido Valerio e Herbert Kilpin. De ła riunion ga dazesto notisia in un trafiłeto de'l 15 o de'l 18 desenbre, ma no sendo restada na documentasion serta so l'ato costitutivo de ła sosietà, ła data de fondasion, che el club steso el fisa tradisionalmente a'l 16 disenbre 1899, resta incerta. El 15 zenaro 1900 el club el ze stà afiłià a ła FIF, Federazione Italiana del Football e el 15 avrìl, inte łe semifinałi de'l canpionato 1900, ła squadra ła ga ezordìo co na sconfita par 3-0 contro el Torino. El 27 magio de'l steso ano el ga vinsesto ła Medaja del Re grasie a'l 2-0 otenjùo contro ła Juventus FC. Silvio Berlusconi el conpra ła sosietà inte'l 1986, daspò che el presidente Giuseppe Farina diznovèzemo presidente de ła Storia del Club el gaveva comunegà de vołerse diméter. Ła sosietà ła vien vendùa da Silvio Berlusconi, soratuto par cauza dei só inpenji de połìtega e no avendo più tenpo de seguir ła scuadra e ła sosietà. Cusì durante l'istà del 2017 A ghe ze un posìbiłe conprador, se prezenta Yonghong Li. Deventa eło el novo presidente, e cusì A ciapa forma na nova sosietà co Mirabelli e Fassone che i se ocupa de cuel mercà. La stazon prima Vincenzo Montella el zera riusìo a far rivar ła scuadra a'l sètemo posto. E cusì A vien desizo de tenjirlo. El mercà el vede un mucio de colpi ndài sùito a senjo tra cui l'arivo da ła Juventus FC de Leonardo Bonucci, che'l deventa cusì l'omo pì inportante de'l mercà rosonero. El vien prezentà come zogador che'l posa farghe reciapar a la scuadra cuel spirito che ani fa 'sta sosietà ła gavea. El vien ciamà capitàn, anca se tanti tifozi no i ga mai dizerìo 'sta desizion. Altri zogadori tipo Kalinic da ła AC Fiorentina e Biglia da ła Lazio i ze stà novi acuisti de 'sta stazon e ze spendesti 230 miłion. Dopo łe prime amighevołi ła scuadra ła par èsarghe, ma a'l scominsiàr de'l canpionato, ghe ze stà un fià de problemi inte'l far crear zogo a na scuadra canbià scuazi par intiero. Vincenzo Montella el vien incolpà de no averghe dà un bon zogo a ła scuadra, pur avendo fato ben l'ano pasà co ła scuadra, e a un serto ponte de'l canpionato el vien sostituìo da Rino Gattuso, inte'l ziron de ritorno mostrando anca i boni raporti co el dirizente Mirabelli, e fadigando un fià inte łe prime partìe el ze riusìo a formàr un zogo e a far créser ła scuadra. A ła fine de'l canpionato ła squadra ła ga recuparà diverse pozision.